Diari Oficial de la Generalitat Valenciana


Sumari del DOGV 9033, del 03-03-2021 (2021/1844)

RESOLUCIÓ d'1 de febrer de 2021, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Francisco Muñoz Vallejo per la Generalitat. EIP 672/2018.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9033

Data del DOGV
:   03-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1844


Data del document
:   01-02-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ d'1 de febrer de 2021, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Francisco Muñoz Vallejo per la Generalitat. EIP 672/2018. [2021/1844]  
Antecedents de fet  
Mitjançant diligència d'ordenació de data 24 de gener de 2019, del Jutjat de 1a Instància núm. 5 de Sueca, es va comunicar a aquesta conselleria la defunció, l'11 de juny de 2017, de Francisco Muñoz Vallejo, que malgrat haver atorgat testament a favor de la seua esposa, aquesta mor abans que ell, per la qual cosa no arriba a adquirir cap dret hereditari.  
Fetes les oportunes indagacions, amb data 22 de novembre de 2019, la directora general del Sector Públic i Patrimoni va signar un acord d'incoació del procediment per a la declaració administrativa d'hereus abintestat a favor de la Generalitat, que es va publicar en el DOGV de 17 de desembre de 2019 i es va exposar en el tauler d'edictes de l'Ajuntament de Cullera del 5 de desembre de 2019 al 5 de gener de 2020.  
  
Amb data 4 de gener de 2021, es va traslladar a l'Advocacia General de la Generalitat la proposta de terminació de l'expedient i acceptació de l'herència, en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
  
Fonaments de dret  
En compliment del que es preveu en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat Valenciana; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'herència intestada per part de la Generalitat respecte d'aquesta herència.  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i d'acord amb el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Finalitzar l'expedient de declaració administrativa d'herència intestada de Francisco Muñoz Vallejo i adjudicar els béns i drets de l'herència, obtingut l'informe favorable de l'Advocacia General de la Generalitat.  
  
Segon  
Acceptar l'herència de Francisco Muñoz Vallejo, a benefici d'inventari.  
  
Tercer  
Publicar aquesta resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari General de Béns i Drets de la Generalitat.  
  
  
Cinqué  
Aprovar, després de l'informe previ de la Intervenció Delegada, el compte general de liquidació de l'abintestat en el qual s'integrarà la totalitat dels ingressos generats i les despeses abonades o per a abonar, entre els quals figurarà el premi per denúncia, si és procedent.  
  
Contra aquesta resolució, que no posa fi a la via administrativa, i de conformitat amb el que estableixen la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, podrà interposar un recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorregueren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga fer-se de qualsevol altre recurs o acció que s'estime procedent.  
  
València, 1 de febrer de 2021.- La directora general del Sector Públic i Patrimoni: Isabel Castelló García.